బెంగళూరు: జైలు జీవితం గడుపుతున్న జయలలిత నెచ్చెలి వీకే శశికళకు తమిళనాడు నుంచి కుప్పలు తెప్పలుగా ఉత్తరాలు వచ్చిపడుతున్నాయి. జయలలితను కావాలనే చంపారని శాపనార్థాలు పెడుతూ వచ్చే లేఖలే అందులో ఎక్కువగా ఉన్నాయని పరప్పన అగ్రహారం జైలు వర్గాలు వెల్లడించాయి.  జయలలిత అక్రమాస్తుల కేసులో సహనిందితురాలిగా జైలు శిక్ష అనుభవిస్తున్న శశికళకు... ఫిబ్రవరి 15 మొదలు ఇప్పటివరకు 100 పైగా లేఖలు వచ్చాయని సమాచారం. ‘శశికళ, సెంట్రల్ జైలు, పరప్పన అగ్రహార, బెంగళూరు 560100’ అడ్రస్తో ఈ లేఖలు వస్తున్నాయి. ‘‘జయలలితకు ఎలాంటి అనారోగ్యం లేదనీ... పథకం ప్రకారమే శశికళ ఆమె హత్యకు కుట్రపన్నారనే ఎక్కువ మంది నమ్ముతున్నారు. అదే విషయాన్ని లేఖల్లో ప్రస్తావిస్తున్నారు..’’ అని జైలువర్గాలు తెలిపాయి. ‘‘మా తలైవిని, మాప్రియమైన అమ్మని చంపింది నువ్వే.. విశ్వాసఘాతకురాలివి, వెన్నుపోటుదారువి, నీకు కనీస కృతజ్ఞత లేదు... నీకు జీవితాన్ని, సర్వస్వాన్ని ఇచ్చిన వ్యక్తినే మోసం చేశావు.. గుర్తుపెట్టుకో, నువ్వు చేసిన నిర్వాకానికి అంతకంతకు అనుభవిస్తావు’’ అని మచ్చుకు ఓ లేఖలోని సారాంశాన్ని జైలు వర్గాలు ఉటంకించాయి.వీటిలో చాలా వరకు లేఖలురాజకీయ కోణంలోనే వస్తున్నాయనీ... అయితే ఆమెను బెదిరిస్తూ ఒక్కలేఖ కూడా రాలేదని చెబుతున్నారు. వచ్చిన లేఖలు వచ్చినట్టు శశికళ సహచరి ఇళవరసి ముందుగా చదువుతారనీ... మరీ శాపనార్థాలు, తిట్లతో వచ్చిన లేఖలను చించివేస్తారని జైలు వర్గాలు తెలిపాయి. ‘‘మొదట్లో తనకు వచ్చిన లేఖలను శశికళ స్వయంగా చదివేవారు. దాదాపు అన్నిటిలోనూ తిట్ల పురాణమే కనిపిస్తుండడంతో క్రమంగా చదవడం ఆపేశారు’’ అని జైలువర్గాలు వెల్లడించాయి.
bengaluru: jailu jeevitam gaduputunna jayalalita neccheli veeke sasikalaku tamilanadu nunchi kuppalu teppalugaa uttaraalu vachipadutunnaayi. jayalalitanu kavalane champaarani saapanaarthaalu pedutuu vache lekhale andulo ekkuvagaa unnaayani parappana agraharam jailu vargaalu velladinchaayi.  jayalalita akramaastula kesulo sahanindituraaligaa jailu shiksha anubhavistunna sasikalaku... fibravari 15 modalu ippativaraku 100 paiga lekhalu vachaayani samacharam. ‘sasikala, central jailu, parappana agrahara, bengaluru 560100’ adrasto ee lekhalu vastunnaayi. ‘‘jayalalitaku elanti anarogyam ledanee... pathakam prakarame sasikala aame hatyaku kutrapannarane ekkuva mandi nammutunnaru. adhe vishayaanni lekhallo prastaavistunnaaru..’’ ani jailuvargaalu telipai. ‘‘maa talaivini, mapriyamaina ammani champindi nuvve.. vishwaasaghaatakuraalivi, vennupotudaaruvi, neeku kaneesa krutagnata ledu... neeku jeevitaanni, sarvaswaanni ichina vyaktine mosam chesavu.. gurthupettuko, nuvvu chesina nirvaakaaniki antakantaku anubhavistaavu’’ ani machuku oo lekhaloni saaraamsaanni jailu vargaalu utankinchaayi.veetilo chala varaku lekhalurajakiya konamlone vastunnaayanii... ayithe aamenu bediristuu okkalekha kuudaa raledani chebutunnaru. vachina lekhalu vachinattu sasikala sahachari ilavarasi mundugaa chaduvutaaranii... mari saapanaarthaalu, titlatho vachina lekhalanu chinchivestaarani jailu vargaalu telipai. ‘‘modatlo tanaku vachina lekhalanu sasikala swayamgaa chadivevaaru. daadaapu annitiloonuu titla puraname kanipistundadamto kramangaa chadavadam aapesaaru’’ ani jailuvargaalu velladinchaayi.